**Κατάθεση Δικαιολογητικών Αναπληρωτών ΕΕΠ ΠΕ25 Σχολικών Νοσηλευτών που προσλαμβάνονται μέσω της υπ’ αριθ.** **22520/12-11-2024 (ΑΔΑ:9ΑΚΜ46ΝΚΠΔ-ΟΣΥ) τοπικής πρόσκλησης της ΠΔΕ Κεντρικής Μακεδονίας**

Μετά την ανακοίνωση των προσλήψεων προσωρινών αναπληρωτών μελών ΕΕΠ **ΠΕ25 Σχολικών Νοσηλευτών** της ως άνω πρόσκλησης στην ιστοσελίδα της ΠΔΕ Κεντρικής Μακεδονίας οι προσλαμβανόμενοι οφείλουν να παρουσιαστούν και να αναλάβουν υπηρεσία από **Δευτέρα 18 Νοεμβρίου 2024 έως και την Τρίτη 19 Νοεμβρίου 2024** στην οικεία Διεύθυνση Εκπαίδευσης της σχολικής μονάδας πρόσληψης.

**Απαραίτητα δικαιολογητικά για την πρόσληψη είναι:**

1. Τίτλος σπουδών

α) Πτυχίο Νοσηλευτικής ΑΕΙ/ΤΕΙ ή ισότιμος τίτλος σχολών της ημεδαπής ή αλλοδαπής αντίστοιχης ειδικότητας ή

β) Πτυχίο τμήματος Επισκεπτών Υγείας ή Δημόσιας Υγείας και Κοινοτικής Υγείας με κατεύθυνση Κοινοτικής Υγείας ΑΕΙ ή ΤΕΙ ή ισότιμος τίτλος σχολών της ημεδαπής ή αλλοδαπής αντίστοιχης ειδικότητας.

Για την ηλεκτρονική έκδοσή του θα ανατρέξετε στην ιστοσελίδα <https://ptyxia.gov.gr/> όπου θα χρειαστείτε τους προσωπικούς σας κωδικούς πρόσβασης στο Taxisnet και το ΑΜΚΑ σας. Σε περίπτωση που ο τίτλος σπουδών δεν είναι διαθέσιμος μέσω της παραπάνω υπηρεσίας τότε μπορείτε να μεταφορτώσετε το πιστοποιητικό που ήδη έχετε.

1. Αστυνομικό Δελτίο Ταυτότητας ή έγγραφο που πιστοποιεί την ιθαγένεια.
2. Πρωτότυπες Ιατρικές Γνωματεύσεις Παθολόγου ή Γενικού Ιατρού και Ψυχιάτρου του τελευταίου διμήνου ότι μπορείτε να ασκείτε τα καθήκοντά σας (κατάθεση τους εντός ενός μήνα).
3. Άδεια άσκησης επαγγέλματος.
4. Βεβαίωση ιδιότητας μέλους Συλλόγου/Ένωσης του κλάδου.
5. Βεβαίωση Παιδαγωγικής Επάρκειας (αν υπάρχει).
6. Πιστοποιητικό Στρατολογίας.
7. Φωτοτυπία της πρώτης σελίδας Βιβλιαρίου Τραπέζης με το όνομα του αναπληρωτή/ριας να είναι ο/η πρώτος/η δικαιούχος.
8. Πρόσφατο Πιστοποιητικό Οικογενειακής Κατάστασης (μόνο εφόσον υπάρχουν τέκνα. Σε περίπτωση τέκνου σπουδάζοντος ή υπηρετούντος τη στρατιωτική θητεία απαιτούνται και οι αντίστοιχες πρόσφατες βεβαιώσεις φοίτησης ή υπηρέτησης).
9. Αποδεικτικά έγγραφα για ΑΦΜ που να συμπεριλαμβάνει και τη ΔΟΥ, ΑΜΑ, ΑΜΚΑ.